Татяна Бек
Фински залив

Превод от руски: Светлозар Жеков, 2007

chitanka.info

Всичко в жегата забравих,

всичко ще приема аз…

Слънцето с черпак направо

лее леност върху нас.

Боже, щастие безбрежно!

Чайки, борови гори…

Мокрите рибарски мрежи

чувствам с порите дори.

И ще дойде пак рибаря,

пак в морето — риск красив!

С писък лодката ни стара

залива ще огласи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.